孫芝蘭

孫芝蘭係新瑪德製造廠有限公司嘅董事總經理，新瑪德創辦人之一、慈善家孫志新嘅大千金。

孫芝蘭後生時跟住最好嘅朋友去咗加拿大緬尼吐巴溫尼辟讀書，喺緬尼吐巴識到後來個老公嘅姐妹。1985年商業管理學士畢業後，入咗思捷做，未夠一年應阿爸要求返去幫手家族生意。1997年阿爸病逝後，就接管由阿爸一手創立嘅新瑪德。

孫芝蘭透過阿爸成立嘅兩個慈善基金——孫志新慈善基金同埋Simatelex Charitable Foundation，繼承阿爸嘅慈善事業，捐助高等教育、醫學研究、緊急賑災同埋藝術等工作。多年來，孫芝蘭透過基金支持香港大學李嘉誠醫學院嘅研究項目。2005年香港大學學生舍堂「孫志新堂」啟用，紀念佢阿爸畢生對教育嘅奉獻，孫芝蘭承傳阿爸慈善精神並加以發揚光大。

個人榮譽 
 香港大學名譽大學院士
  名譽法學博士
 大灣區傑出家族女企業家2019

攷 

香港生意人
類:香港大學名譽大學院士
芝蘭